Sierra Madre de Chiapas
<s>Sierra Madre de Chiapas (znana i kao Cordillera Central, a u Gvatemali kao Sierra Madre) je planinski masiv u Centralnoj Americi koji se prostire preko jugoistočnog Meksika, Gvatemale do Salvadora i dijela Hondurasa.</s>

<s>Geografske karakteristike 
To je najveći masiv u Centralnoj Americi, kopleksan planinski sistem koji se proteže u smjeru sjeverozapad-jugoistok, duž obale  Tihog oceana u dužini od preko 600 km.</s><s>Većina vulkana u Gvatemali su dio Sierra Madre, njihovi vrhovi dosežu do 4,000 m nadmorske visine.</s><s>Masiv je nastavak Sierra Madre del Sur, na jugozapadu je ograničen uskim obalnim pojasom, a na sjeveroistoku nizom depresija među njima i Depresiju Chiapas, koja razdvaja od masiva u Gvatemali i Hondurasu.</s><s>On je glavna vododjelnica u Centralnoj Americi, raskršće rijeka koje teku u Atlantski ili Tihi ocean.</s>

<s>U Meksiku masiv počinje od rijeke Ostúa i nastavlja se do granice sa Gvatemalom.</s><s>Dug je otprilike 250 km, širok 50-65 km i ima površinu od 2,125 km².</s><s>Najviši vrh se nalazi 
državi Chiapas, to je Vulkan Tacaná (4,092 m) na granici sa Gvatemalom.</s>

<s>U Gvatemali se Sierra Madre proteže otprilike 280 km u smjeru jugoistoka prema granici sa Salvadorom i Hondurasom, preko departmana; San Marcos, Quetzaltenango, Totonicapán, Sololá, Chimaltenango, Guatemala i Jalapa.</s>

<s>I u Salvadoru Sierra Madre slijedi orijentaciju sjeverozapad-jugoistok, označavajući granicu s Hondurasom, ali ga Rijeka Lempa razdvaja na dva dijela.</s>

<s>U zapadnom dijelu, najviša planina je Montecristo (2,418 m), na tromeđi Salvadora, Gvatemale i Hondurasa, a na istoku planina El Pital (2,730 m), najviši vrh u Salvadoru.</s>

<s>Prvi španjolski istraživači i konkvistadori pojavili su se 1524. kad su Asteci domirirali tim krajem.</s><s>Transamerička željeznička pruga i asfaltirana cesta prolaze duž zapadnih obronaka Sierre, a Panamerički autoput, centralnom kotlinom.</s>

<s>Geologija</s>

<s>Sierra Madre de Chiapas nastao je krajem Mezozoika, za kasne Krede kao rezultat su subdukcije Kokosove pod Karipsku ploču.</s>

<s>Flora i fauna
U Masivu živi oko 1500 vrsta kralješnjaka, koje čine sisavci, ptice, vodozemci i reptili, i više od 10,000 različitih vrsta biljaka.</s><s>Među njima i veliki broj endema.</s>

<s>Izvori</s>

<s>Vanjske veze 
 Sierra Madre de Chiapas</s>

<s>Planinski masivi u Meksiku
Planinski masivi u Gvatemali
Planinski masivi u Hondurasu
Planinski masivi u Salvadoru</s>

